Tervetuloa viettämään itsenäisyyspäivän etkoja suomalaisen kansanmusiikin parissa. ENKEL on perinnettä kunnioittava ja muita kumartelematon pelimannityttöbändi, jonka ohjelmisto koostuu hittikappaleista aina 1800-luvulta 2020-luvulle asti. ENKELissä yhdistyvät luova hulluttelu ja syvä kunnioitus perinnettä ja omaa pelimanniutta kohtaan – ENKELissä jokainen on supersankari omalla laillaan. Yhtye käyttää ennakkoluulottomasti hyväkseen epätavallisen instrumentaationsa (kaksi 2,5-rivistä haitaria, kantele, viulu) kaikkia mahdollisuuksia ja viimeistelee sointinsa milloin kauniisti yhteen soivalla ja milloin tarkoituksenmukaisesti dissonoivalla laulullaan. Musiikillisesti teemat vaihtelevat heinälatoromantiikasta sanattomiin ja sanallisiin rakkauslauluihin sekä riipivästä ikävästä hikiseen hiihtokilpaan. ENKEL on esiintynyt laajasti Suomessa sekä Pohjoismaissa ja edustanut Suomea Euroradio-festivaaleilla vuonna 2016. Yhtyeen molemmat albumit We Are ENKEL ja Pappilan hääyö on valittu Vuoden kansanmusiikkilevyiksi ilmestymisvuosinaan 2019 ja 2016. Leija Lautamaja - 2,5-rivinen haitari, laulu Miia Palomäki - 2,5-rivinen haitari, laulu Maija Pokela - kantele, laulu Iida Savolainen - alttoviulu, laulu
Itsenäisyyspäivän etkot: ENKEL (kansanmusiikkiliiton kiertue)
Tervetuloa viettämään itsenäisyyspäivän etkoja suomalaisen kansanmusiikin parissa. ENKEL on perinnettä kunnioittava ja muita kumartelematon pelimannityttöbändi.